ПРОЕКТ!

ДОГОВОР

.............................................………………………..

№ ............ /......................2019 год.

Днес, …….......…... г., в гр. Габрово, между:

**ОБЩИНА Габрово** със седалище и адрес на управление: гр. Габрово - 5300, пл. „Възраждане” № 3, ЕИК 000215630, представлявана от Таня Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

“…………..…………….” ………….…, със седалище и адрес на управление: ……………….., Район “………...”, ж.к.”……………………… ”, ул.”………………….” №…., БУЛСТАТ/ЕИК ……………..., представлявано от ……………… - Управител/Изпълнителен директор, от друга страна, наричана по – долу за краткост “ИЗПЪЛНИТЕЛ”

**на основание чл. 194 от Закона за обществените поръчки (ЗОП), във връзка с чл. 69 от ППЗОП, след проведена обществена поръчка, чрез събиране на оферти с обява, приложена при съобразяване на стойностните прагове по чл. 20, ал. 3, т. 1 от ЗОП,** за обществена поръчка с предмет: **"Рехабилитация на язовир "Синкевица" и съоръженията към него, находящ се в кв. Славовци, гр. Габрово"и утвърден протокол от Кмета на Община Габрово,** се сключи настоящия договор за следното:

**I. ПРЕДМЕТ НА ДОГОВОРА**

**Чл. 1. (1)** Предметът на този договор е Изпълнение на "Рехабилитация на язовир "Синкевица" и съоръженията към него, находящ се в кв. Славовци, гр. Габрово"**, съгласно Ценово и Техническо предложение - неразделна част от настоящия договор.**

**(2) Предметът на настоящия договор се изпълнява в рамките на проект BG16M1OP002-4.004-0001 "Рехабилитация на язовир "Синкевица" и съоръженията към него, находящ се в кв. Славовци, гр. Габрово",** финансиран по Оперативна програма „Околна среда“ 2014 – 2020 г., по процедура BG16M1OP002-4.004 „Мерки за въвеждане на решения за превенция и управляване на риска от наводнения по приоритетна ос 4 „Превенция и управление на риска от наводнения и свачища“, съгласно договор за безвъзмездна помощ BG16M1OP002-4.004-0001-C01 от 13.02.2019 г.

**(3)** **ИЗПЪЛНИТЕЛЯТ** се задължава на своя отговорност да извърши строителните и монтажни работи (наричани по-долу СМР), свързани с предмета на договора, предвидени в количествено стойностната сметка, в съответствие с изискванията на всички нормативни актове, регулиращи изпълнението на предмета на договора, както и в съответствие с Количествено – стойностната сметка, Техническите спецификации, Работният проект, Предложението за изпълнение и Ценовото предложение и приложенията към тях, подадени от **ИЗПЪЛНИТЕЛЯ** в процедурата за възлагане на обществената поръчка.

**II. ЦЕНА ПО ДОГОВОРА И ПЛАЩАНИЯ**

**Чл. 2. (1)** Общата цена по настоящия договор е в размер на ..................... лв. (словом: …………….........……………) без ДДС или ..................... лв. (словом: …………….........……………) с ДДС, която e формирана като сбор от:

1. Цена за изпълнение на СМР ..................... лв. (словом: …………….........……………) без ДДС, съгласно приложената от участника КСС.

2. **10 %** , представляващ ...............лв. без ДДС непредвидени разходи по време на изпълнение на СМР върху цената по точка 1.

**(3)** Цената по настоящия договор е дължима до размера на реално извършените от **ИЗПЪЛНИТЕЛЯ** и безусловно приети по реда на настоящия договор от **ВЪЗЛОЖИТЕЛЯ** работи.

**Чл.3.** **(1)** За доказване на видове СМР, за които няма фиксирани цени, ще се прилагат ценообразуващите показатели, разходните норми по УСН и стойността на материалите, доказани с фактура.

**(2)** Ценообразуващите показатели, съгласно финансовото предложение на **ИЗПЪЛНИТЕЛЯ** са следните:

1. Средна часова ставка ……. лв./час (до 3,80 лв/ чч)

2. Допълнителни разходи върху труд ……. % (до 100 %)

3. Допълнителни разходи върху механизация ……. % (до 40 %)

4. Доставно - складови разходи ……. % (до 10 %)

5. Печалба ……. % (до 10 %)

**(3)** Всички разноски на **ИЗПЪЛНИТЕЛЯ** по изпълнение на настоящия договор са за негова сметка и се считат включени в определената по-горе цена.

**(4)** Цените на отделните СМР, съгласно количествено-стойностната сметка, са крайни, без ДДС, и включват стойността на всички влагани материали, доставно-складови, разходи за механизация, трудови разходи, осигуровки и всякакви други преки и непреки разходи и печалбата на **ИЗПЪЛНИТЕЛЯ**. Договорените цени на видовете работи по количествено-стойностните сметки няма да бъдат променяни за целия период на изпълнение на СМР.

**(5)** Изменения в количеството на отделните видове строително–монтажни работи се допускат само в рамките на общата цена и при доказване на необходимост за това изменение.

**(6)** **ВЪЗЛОЖИТЕЛЯТ** може да възлага в рамките на договорената стойност и срока на договора, и **ИЗПЪЛНИТЕЛЯТ** приема да изпълни допълнителни видове работи, чието извършване е резултат от технологични промени или в резултат на причини, които не са могли да бъдат известни на **ВЪЗЛОЖИТЕЛЯ** при подписване на този договор. Допълнително възложените работи се заплащат по цени формирани на база анализни цени по реда на настоящия член.

**Чл. 4 (1)** Възложителят заплаща цената по настоящия договор, както следва:

1. **Авансово плащане** в размер на 10 % от стойността с ДДС по чл. 2, ал. 1, т. 1, от договора, платимо след подписване на настоящия договор, в срок от 30 кал. дни, след представяне на фактура – оригинал и неотменима и безусловна гаранция, покриваща пълния размер на аванса, предварително одобрена от **ВЪЗЛОЖИТЕЛЯ**. Валидността на гаранцията за обезпечаване на авансовото плащане следва да бъде с минимален срок, срока за изпълнение на настоящия договор, и се освобождава до три дни след връщане или усвояване на аванса. Авансовото плащане се приспада пропорционално от всяко плащане за СМР.
2. **Междинни плащания**,платими в срок до 30 кал. дни при наличие на: подписан от **ИЗПЪЛНИТЕЛ, ВЪЗЛОЖИТЕЛ и КОНСУЛТАНТ** протокол за приемане на извършените СМР (Акт Обр.19) и фактура – оригинал от страна на **ИЗПЪЛНИТЕЛЯ** по действителни количества СМР.
3. **Окончателно плащане по СМР (не по-малко от 10% от стойността на СМР** по чл. 2, ал. 1, т. 1**)** – последното по хронология плащане на изпълнени СМР се извършва в срок до 30 кал. дни при наличие на: подписан от **ИЗПЪЛНИТЕЛ, ВЪЗЛОЖИТЕЛ** **и** **КОНСУЛТАНТ** протокол за приемане на извършените СМР (Акт Обр.19), подписан от всички страни Констативен акт (Образец 15) и фактура – оригинал от страна на **ИЗПЪЛНИТЕЛЯ**.
4. Всички плащания по този договор се извършват в лева чрез банков превод по

посочената банкова сметка на **ИЗПЪЛНИТЕЛЯ:**

Банка: **………………**

BIC: **……………….**

IBAN: **………………..**

**Чл. 5 (1)** Преди извършване на плащане към **ИЗПЪЛНИТЕЛЯ,** **ВЪЗЛОЖИТЕЛЯТ** извършва документална проверка и проверка на мястото на изпълнение за удостоверяване извършването на заявените за плащане работи.

1. Когато **ИЗПЪЛНИТЕЛЯТ** е сключил договор/и за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/ите за изпълнените от тях работи, които са приети по реда и при условията на настоящия договор.

**Чл. 6 ИЗПЪЛНИТЕЛЯТ** се задължава при съставянето и издаването на разходооправдателни документи по настоящия договор да включват текст *„Разходът е по договор за безвъзмездна помощ BG16M1OP002-4.004-0001-C01* *"Рехабилитация на язовир "Синкевица" и съоръженията към него, находящ се в кв. Славовци, гр. Габрово",по ОПОС 2014-2020 г.”.*

**Чл. 7** **(1)** Сметка на Община Габрово, по която се превеждат съгласно изискванията на т. 41 и т. 41.1 от ДДС № 07/04.04.2008 г. на Министерството на финансите подлежащите на възстановяване неусвоени средства от Изпълнителя, както и натрупаните лихви, неустойки и глоби, както и суми по нередности, в изпълнение на настоящия договор е:

IBAN BG87STSA93003210003810

BIC STSABGSF

Банка ДСК АД Финансов център Габрово

**(2)** **ИЗПЪЛНИТЕЛЯТ** се задължава да води счетоводна отчетност, позволяваща проследяване на финансовите и счетоводни операции по договора.

**III. НАЧАЛО И СРОК ЗА ИЗПЪЛНЕНИЕ НА ДОГОВОРА.**

**Чл. 8** **(1)** Срокът за изпълнението на настоящия договор е …………… **/………../ календарни дни** (но не по-късно от 30.08.2020 г.).

1. Срокът за изпълнение на СМР започва да тече от датата на подписване на Протокола за откриване на строителната площадка и определяне на строителната линия и ниво на строежа – обр.2/2а и приключва с подписване на акт обр.15 по Наредба №3/31.07.2013г. за съставяне на актове и протоколи по време на строителството.

2. При спиране на строителството по нареждане на общински или държавен орган, както и по обективни причини, за които **ИЗПЪЛНИТЕЛЯТ** няма вина, срокът се удължава съответно с периода на спирането (от Акт образец 10 за установяване състоянието на строежа при спиране на строителството до Акт обр 11 за установяване състоянието на строежа при продължаване на строителството), съгласно Наредба № 3 от 31 юли 2003 г. за съставяне на актове и протоколи по време на строителството.

3. Изпълнението на СМР, се спира за времето, за което по законоустновия ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството. Изпълнението на СМР продължава след съставяне на акт за установяваене състоянието на строежа при продължаване ан стороителстово Приложение 11 по Наредба №3/31.07.2013г.

**(2)** Забавянето на плащанията от страна на **ВЪЗЛОЖИТЕЛЯ** не е основание за спиране или забавяне на строително-монтажните работи от страна на **ИЗПЪЛНИТЕЛЯ**.

**(3)** Предметът на договора се счита за изпълнен на датата, на която е съставен и подписан Констативен акт (Образец 15) за обекта, включително предадена екзекутивна документация.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 9** **(1) ИЗПЪЛНИТЕЛЯТ** се задължава на своя отговорност да извърши строителните и монтажни работи (наричани по-долу СМР), свързани с предмета на договора, касаещи определената категория строителство, и изискванията на всички други нормативни актове, регулиращи изпълнението на предмета на договора, както и в съответствие с одобреният работен проект ведно с количествените сметки, Техническите спецификации, както и Техническото предложение и Ценовата оферта и приложенията към тях, подадени от **ИЗПЪЛНИТЕЛЯ** в процедурата за възлагане на обществената поръчка, представляващи неразделна част от този договор.

**(2) ИЗПЪЛНИТЕЛЯТ** се задължава да спазва разпоредбите на действащото законодателство, отнасящо се до предмета на договора, включително законодателството в областта на държавните помощи, обществените поръчки, осигуряването на равни възможности, докладване на нередности и опазването на околната среда.

**(3) ИЗПЪЛНИТЕЛЯТ** се задължава да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики в строителството и в съответствие с условията на настоящия договор, като мобилизира всички финансови, човешки и материални ресурси, необходими за цялостното му изпълнение, съгласно приложимото законодателство.

**(4) ИЗПЪЛНИТЕЛЯТ** се задължава да изпълнява задълженията си самостоятелно без подизпълнители/съвместно със следните подизпълнители, посочени в офертата му:

…………………………………………………………………………………………………………………………………………................................................................................................................

**(5)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯТ** за изпълнение предмета на договора, включително и при наличието на подизпълнители.

**(6) ИЗПЪЛНИТЕЛЯТ** се задължава да подпомага **ВЪЗЛОЖИТЕЛЯ** при получаване от последния на разрешения, одобрения, съгласувания и други процедури, свързани със задълженията му по закон като възложител на настоящия договор, в частност при и до въвеждането на обекта в експлоатация. **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ** и се задължава да предприеме всички необходими коригиращи действия, когато такива разрешения или съгласувания не се получават поради грешки и непълноти в представени от него документи или извършени от него работи.

**Чл. 10. (1)** **ИЗПЪЛНИТЕЛЯТ** се задължава да осигури всички необходими материали, детайли, конструкции, както и всичко друго, необходимо за строителството.

**(2)** **ИЗПЪЛНИТЕЛЯТ** се задължава да осигури необходимата за строителството механизация.

**(3)** **ИЗПЪЛНИТЕЛЯ се задължава да осигури необходимите за изпълнението на договора** електро- и водозахранване, като разходите за осигуряването им и за консумация са за негова сметка.

**Чл. 11**. **(1) ИЗПЪЛНИТЕЛЯТ** поема и следните задължения:

1. да изпълни всички дейности, възложени му с настоящия договор, точно, пълно, качествено, по реда и в сроковете, указани в него, при спазване на действащата нормативна уредба, приложимите технически стандарти в строителството, и техническото му предложение, включително всички предвидени от него мерки за намаляване на затрудненията за населението, стопанска дейност на фирмите и дейността на обществени институции при изпълнение на СМР;
2. **ИЗПЪЛНИТЕЛЯТ** се задължава по време на изпълнението на настоящия договор да поддържа валидна застраховката за професионална отговорност като лице, изпълняващо строителна дейност, за вреди, причинени на **ВЪЗЛОЖИТЕЛЯ** или на трети лица при или по повод изпълнение на дейности на обекта.
3. да обезпечи необходимите за работата му финансови, човешки, материални ресурси, машини и съоръжения, необходими за цялостното изпълнение на настоящия договор;
4. да извърши всички СМР съгласно одобрения инвестиционен проект и друга техническа документация, при спазване на изискванията на чл. 169, ал. 1, 2 и 3 от ЗУТ, в съответствие с Техническите спецификации и Техническо предложение на **ИЗПЪЛНИТЕЛЯ** и приложенията към тях, както и всички действащи към момента на изпълнение закони, правилници, нормативи и стандарти, касаещи изпълнението на обекти от такъв характер, и останалите изисквания на ЗУТ и свързаната с него нормативна уредба;

5. да спазва изискванията за безопасност на труда, пожарна безопасност и всички други изисквания, въведени със законови и подзаконови нормативни актове в приложимата област;

6. да представя на **КОНСУЛТАНТА** документи, декларации за експлоатационни показатели/за характеристики на строителните продукти, удостоверяващи, че влаганите в строителството материали и строителни изделия, отговарят на нормативно установените изисквания за качество и съответствие;

7. да осигурява достъп и съдействие на лицата, които ще упражняват строителен и авторски надзор, както и на лицата, упражняващи инвеститорски контрол и определени от **ВЪЗЛОЖИТЕЛЯ**;

8. да уведомява **ВЪЗЛОЖИТЕЛЯ** и **КОНСУЛТАНТА**, упражняващ строителен надзор, за извършените СМР, които подлежат на закриване, и чието качество и количество не могат да бъдат установени пo-късно. Всички работи, които са закрити, без да е съставен съответният акт, ще бъдат откривани по искане на **ВЪЗЛОЖИТЕЛЯ** и са за сметка на **ИЗПЪЛНИТЕЛЯ**;

9. да извърши за своя сметка всички работи по отстраняването на виновно допуснати грешки, недостатъци/некачествено изпълнение и др., констатирани от строителния надзор и инвеститорския контрол, от представителите на **ВЪЗЛОЖИТЕЛЯ**, от органи на държавна власт и др.;

10. да отстрани за своя сметка всички установени дефекти и недостатъци при извършване на възложените СМР в указания му от **ВЪЗЛОЖИТЕЛЯ** срок по чл. 14, ал. 3 от настоящия договор;

11. да предаде на **ВЪЗЛОЖИТЕЛЯ** пълен комплект документи за обекта при приемането му от съответните органи;

12. да уведомява своевременно писмено **ВЪЗЛОЖИТЕЛЯ** винаги, когато има опасност от забавяне или нарушение на изпълнението на строителството;

13. да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

14. да съхранява и запази поверителността на всички предоставени във връзка с изпълнението на настоящия договор документи, информация или други материали;

15. да изпълни в указаните срокове всички препоръки, направени от страна на **ВЪЗЛОЖИТЕЛЯ**, в резултат на направена документална проверка или проверка на място;

16. да участва в огледи на обекта (най-малко 2 огледа – по преценка на Възложителя), съвместно с **ВЪЗЛОЖИТЕЛЯ** и **ИЗПЪЛНИТЕЛЯ** на строителен надзор на обекта, в срок до 90 календарни дни, считано от датата на съставяне на Акт обр. 15, с цел установяване на проявили се дефекти, описването им в тристранен протокол и предприемане на мерки по отстраняването им;

17. да отстрани за своя сметка всички установени дефекти при извършване на огледите по т. 20 в указания му от **ВЪЗЛОЖИТЕЛЯ** срок, определен в съответния тристранен протокол.

18. при неизпълнение на срока по предходната точка се пристъпва към прилагане на текстовете по чл. 19 от настоящия договор.

19. да изпълнява горепосочените и всички други задължения, установени в настоящия договор, с грижата на добър търговец.

20. да отстранява Дефекти в Гаранционните срокове на Строежа.

1. При изпълнение предмета на договора **ИЗПЪЛНИТЕЛЯТ** се задължава да използва лицата, посочени в Списък на техническите лица, които ще участват при изпълнение на поръчката, неразделна част от настоящия договор.
2. Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на **ВЪЗЛОЖИТЕЛЯ** и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.
3. В случай на непредвидени обективни обстоятелства, възникнали и свързани с процеса на изграждане на обекта на договора, **ИЗПЪЛНИТЕЛЯТ** е длъжен да съгласува действията по преодоляването им с **ПРОЕКТАНТА**, извършващ авторски надзор.
4. При необходимост от промени в одобрения инвестиционен проект **ИЗПЪЛНИТЕЛЯТ** съгласува тези промени с **ПРОЕКТАНТА**, извършващ авторски надзор.
5. Преди влагането на материали и елементи, предмет на архитектурното решение (настилки, осветителни тела, съоръжения и др.) **ИЗПЪЛНИТЕЛЯТ** трябва да ги съгласува спроектанта, извършващ авторски надзор и **ВЪЗЛОЖИТЕЛЯ**, като при поискване от **ВЪЗЛОЖИТЕЛЯ** представя мостри.
6. **ИЗПЪЛНИТЕЛЯТ** се задължава да поеме цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на настоящия договор или като последица от него, включително и за вреди, причинени на трети лица от неговите подизпълнители, ако ползва такива.
7. Всички вреди, нанесени на трети лица при изпълнение на договора, се заплащат от **ИЗПЪЛНИТЕЛЯ**.
8. **ИЗПЪЛНИТЕЛЯТ** по време на изпълнението на СМР не трябва да допуска повреди или разрушения на инженерната и друга инфраструктура вътре и извън границите на обекта.
9. **ИЗПЪЛНИТЕЛЯТ** съгласува започването и изпълнението на строителните работи с експлоатационните дружества и уточнява на място с представители на тези дружества точното местоположение на съществуващите подземни проводи и съоръжения и прилага дължимата грижа и съответните приложими технологии преди започване и по време на изкопните работи.
10. В случай че по своя вина **ИЗПЪЛНИТЕЛЯТ** причини щети по ал. 9 и ал. 10, то възстановяването им е за негова сметка.
11. Всички санкции, наложени от общински и държавни органи във връзка с изпълнение на работите, предмет на настоящия договор, са за сметка на **ИЗПЪЛНИТЕЛЯ**.
12. **ВЪЗЛОЖИТЕЛЯТ** не отговаря за щети или понесени вреди от персонала или имуществото на **ИЗПЪЛНИТЕЛЯ** през време на изпълнението на настоящия договор или като последица от него, като **ИЗПЪЛНИТЕЛЯТ** не може да иска промяна на цената по настоящия договор за компенсиране на такава щета или вреда.
13. **ВЪЗЛОЖИТЕЛЯТ** не носи отговорност, произтичащата от искове или жалби вследствие нарушение на нормативни изисквания, действия или бездействия от страна на **ИЗПЪЛНИТЕЛЯ**, неговите подизпълнители, служители или лица, подчинени на неговите служители, или в резултат на нарушение на правата на трети лица.
14. **ИЗПЪЛНИТЕЛЯТ** се задължава да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ**.
15. Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.
16. По време на изпълнението на СМР по настоящия договор **ИЗПЪЛНИТЕЛЯТ** е длъжен да участва при своевременното съставяне на необходимите актове и протоколи, съобразно изискванията на *Наредба № 3/31.07 2003 г. за съставяне на актове и протоколи.*

**(18)** След приключване на строително-монтажните работи /СМР/ и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено /приведено в проектния вид/.

**(19)** ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.

**(20)** Да ограничи действията на своя персонал и механизация в границите на обекта, предмет на договора, като не допуска навлизането им в съседни обекти.

**(21)** За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.

**Чл. 12. ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛЯ** необходимото съдействие за изпълнение на възложените по настоящия договор работи, предмет на настоящия договор;

1. Да иска от **ВЪЗЛОЖИТЕЛЯ** приемане на възложените работи, предмет на настоящия договор, в случай че са изпълнени точно и качествено, в съответствие с одобрените инвестиционни проекти, в съответствие с техническата спецификация, приетата оферта и предлагана цена, и всички действащи към момента закони, правилници, нормативи и стандарти, касаещи изпълнението на обекти от такъв характер, и изискванията на ЗУТ и свързаната нормативна уредба, при условията и по реда на настоящия договор;
2. Да получи съответното възнаграждение за изпълнение на настоящия договор при условията и по реда на настоящия договор.

**Чл. 13. ВЪЗЛОЖИТЕЛЯТ** е длъжен:

1. да осигури имота, в който ще се извършва строителството, съгласно издаденото разрешение за строеж и одобрения работен проект.
2. Да предостави на **ИЗПЪЛНИТЕЛЯ** своевременно всички налични документи и разрешителни, позволяващи законосъобразното започване на строителните и монтажните дейности;
3. Да окаже необходимото съдействие на **ИЗПЪЛНИТЕЛЯ** за изпълнение на възложените му работи;
4. да уведомява своевременно **ИЗПЪЛНИТЕЛЯ** за изискващите се корекции/допълнения на инвестионните проекти, респективно – относно проектни решения по детайлите на изпълнението на СМР с оглед спазването на договорените срокове;
5. Да заплати на **ИЗПЪЛНИТЕЛЯ** извършените работи, съобразно уговорените срокове и начини.

**Чл. 14. (1) ВЪЗЛОЖИТЕЛЯТ** има право:

1. Да оказва текущ контрол върху изпълнението на възложената работа, без да създава пречки на **ИЗПЪЛНИТЕЛЯ**;
2. Да анализира и оценява работата на **ИЗПЪЛНИТЕЛЯ** и да изисква нейното своевременно усъвършенстване или подобряване;
3. Да иска от **ИЗПЪЛНИТЕЛЯ** да изпълни възложената работа в срок и без отклонения от условията на настоящия договор.
4. При установяване на явни или скрити недостатъцина извършеното СМР, ВЪЗЛОЖИТЕЛЯТ има право да иска отстраняването на същите, а в случай че ВЪЗЛОЖИТЕЛЯТ констатира съществени отклонения от качеството на извършеното СМР, да откаже да приеме изпълнението.

**(2) ВЪЗЛОЖИТЕЛЯТ** си запазва правото да не заплаща некачествено изпълнените СМР или изпълнените с некачествени материали до отстраняване на тези недостатъци от или за сметка на **ИЗПЪЛНИТЕЛЯ**.

**(3)** Недостатъците по предходната алинея се отстраняват до изтичане за изпълнение на договора или в определен от **ВЪЗЛОЖИТЕЛЯ** подходящ срок. Срокът за отстраняване на недостатъците се определя с предписание на **ВЪЗЛОЖИТЕЛЯ** в съответния констативен акт и не може да бъде по-кратък от 7 дни.

**(4)** Ако **ИЗПЪЛНИТЕЛЯТ** не отстрани недостатъците в определения по предходната алинея срок, **ВЪЗЛОЖИТЕЛЯТ** има право да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ**.

**(5)** С разпоредбите на предходните алинея не се засягат правата, които **ВЪЗЛОЖИТЕЛЯТ** притежава по чл. 265 от *Закона за задълженията и договорите.*

**(6) ВЪЗЛОЖИТЕЛЯТ** не носи отговорност за действия и/или бездействия на Изпълнителя или неговите подизпълнители в рамките на обекта, в резултат на което възникват смърт или злополука, на което и да било физическо лице при изпълнение предмета на договора.

**VІ. ЗАСТРАХОВКИ**

**Чл. 15. (1)** За времетраенето на договора ИЗПЪЛНИТЕЛЯТ се задължава да поддържа застраховка за покриване на пълната му професионална отговорност съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./.

**(2)** При сключване на договора ИЗПЪЛНИТЕЛЯТ е длъжен да представи на Възложителя копие от всички застрахователни документи и да го уведоми за всички обстоятелства относно изпълнението на задълженията си по застрахователния договор за застраховка „професионална отговорност” по ал. 1.

**(3)** Разходите по обслужване на застраховката са за сметка на ИЗПЪЛНИТЕЛЯ.

**(4)** Ако ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за сключване и поддържане застраховката по този раздел, той има право да спре плащанията на **Цената за изпълнение на договора** до отстраняване на констатираното неизпълнение.

**VII. ГАРАНЦИИ**

**Чл. 16 (1)** За обезпечаване изпълнението на настоящия договор**,** при подписването му, **ИЗПЪЛНИТЕЛЯТ** представя гаранция за изпълнение в размер на **5%** от стойността на настоящия договор без ДДС в полза на **ВЪЗЛОЖИТЕЛЯ** като безусловна и неотменима банкова гаранция, застраховка или парична сума. Гаранцията за изпълнение е със срок на валидност - срокът на действие на Договора, плюс 90 /деветдесет/ дни,считано от датата на подписване на настоящия договор и се освобождава в срок до 30 кал. дни след изтичане на 90 дни, считано от датата на съставяне на Акт обр. 15.

**(2)** Гаранцията, когато е парична сума, се внася по сметка на **ВЪЗЛОЖИТЕЛЯ**:

Банка ДСК АД Финансов център Габрово

IBAN: BG52STSA93003305016910

BIC: STSABGSF

**(3)** В случай че гаранцията за изпълнение е под формата на банкова гаранция и за банката, издала гаранцията, бъде открито производство по несъстоятелност, респективно бъде установено, че същата е неплатежоспособна или свръхзадължена, или й се отнеме лицензът, или откаже да заплати предявената от **ВЪЗЛОЖИТЕЛЯ** сума, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с **ВЪЗЛОЖИТЕЛЯ**. В този случай **ВЪЗЛОЖИТЕЛЯТ** освобождава първата предоставена гаранция.

**(4)** В случай че срокът на банковата гаранция изтича преди пълното уреждане на отношенията на страните по този договор, **ВЪЗЛОЖИТЕЛЯТ** има право да поиска удължаване на срока и/или изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

**(5)** Условията по ал. 3 и 4 се прилагат и в случай на гаранция, представена под формата на застраховка.

**(6)** При претенции на трети засегнати лица към **ВЪЗЛОЖИТЕЛЯ** по повод понесени вреди, причинени от действията или бездействията на **ИЗПЪЛНИТЕЛЯ**, **ВЪЗЛОЖИТЕЛЯТ** има право да ползва гаранцията за изпълнение за удовлетворяването им или да я задържи до доказване на основателността им от компетентните органи.

**(7) ВЪЗЛОЖИТЕЛЯТ** задържа праричната гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**(8)** Гаранцията не освобождава **ИЗПЪЛНИТЕЛЯ** от отговорност за загуби на **ВЪЗЛОЖИТЕЛЯ** над сумата на обезпечението. Размерът на отговорността за неизпълнението, който не се обхваща от размера на гаранцията, за разликата до пълния размер на действителните вреди се реализира по предвидения в закона ред.

**(9)** Гаранцията за изпълнение на договора ще бъде възстановена/освободена в срок до 30 (тридесет) дни след изтичане на срока по ал. 1. В този срок може да бъде усвоена при констатиране на дефект или в случай, че се констатира, че при извършване на работата **ИЗПЪЛНИТЕЛЯТ** се е отклонил от поръчката, и откаже да отстрани недостатъците в указания срок.

**(10) ВЪЗЛОЖИТЕЛЯТ** не дължи лихви върху сумата по гаранцията за изпълнение на договора за времето, в което я държи правомерно.

**Чл. 17** В случай че **ИЗПЪЛНИТЕЛЯТ** не започне изпълнението на настоящия договор в указаните срокове или договорът бъде прекратен поради неизпълнение от негова страна на някое от задълженията по него, **ВЪЗЛОЖИТЕЛЯТ** има право да задържи представената гаранция за изпълнение.

**VIII. ГАРАНЦИОННИ СРОКОВЕ**

**Чл. 18 (1)** Гаранционните срокове за изпълнените СМР по видове работи са съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** Гаранционните срокове започват да текат, считано от датата на приемане на строежа с издаване на удостоверение за въвеждане в експлоатация;

**(3)** Извършените работи по отстраняване на дефектите и недостатъците, появили се в гаранционния срок, са за сметка на **ИЗПЪЛНИТЕЛЯ**.

**(4) ИЗПЪЛНИТЕЛЯТ** се задължава да отстрани за своя сметка появили се дефекти в гаранционния срок в срок, договорен с двустранен констативен протокол, подписан от **ВЪЗЛОЖИТЕЛЯ** и **ИЗПЪЛНИТЕЛЯ**. Приемането на съответните поправки се извършва с констативен протокол, съставен от **ВЪЗЛОЖИТЕЛЯ**.

**Чл. 19** В случай че **ИЗПЪЛНИТЕЛЯТ** не предприеме действия за отстраняване на дефектите и недостатъците, констатирани в гаранционния срок, и/или не ги отстрани в съгласуван с **ВЪЗЛОЖИТЕЛЯ** срок, **ВЪЗЛОЖИТЕЛЯТ** може да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ**.

**Чл. 20** 3а проявили се дефекти и недостатъци в гаранционния срок **ВЪЗЛОЖИТЕЛЯТ** отправя писмена покана, в която определя място, дата и час за съставяне на протокол. Незабавно след съставяне на протокола **ИЗПЪЛНИТЕЛЯТ** следва да пристъпи към отстраняване на дефектите или на недостатъците. В противен случай **ВЪЗЛОЖИТЕЛЯТ** има право да приложи чл. 19 и/или чл. 16, ал. 9 от настоящия договора.

**IX. КОНТРОЛ**

**Чл. 21** Контролът по изпълнението на СМР ще се осъществява от **ВЪЗЛОЖИТЕЛЯ**, от консултанта, упражняващ строителен надзор, и от проектанта, упражняващ авторския надзор. В изпълнение на това им правомощие предписанията на **ВЪЗЛОЖИТЕЛЯ**, консултанта, упражняващ строителен надзор, и проектанта, упражняващ авторския надзор, са задължителни за **ИЗПЪЛНИТЕЛЯ**, доколкото не пречат на неговата самостоятелност, не са в противоречие с действащата нормативна база, и не излизат извън рамките на поръчката, очертани с този договор.

**X. НЕИЗПЪЛНЕНИЕ. ОТГОВОРНОСТ**

**Чл. 22 (1)** При неизпълнение на този договор всяка от страните дължи обезщетение за причинените вреди, при условията на гражданското и търговското законодателство.

**(2)** Изплащането на неустойките по този раздел не лишава изправната страна от правото да търси обезщетение по общия ред за всички действително причинени вреди при или по повод изпълнението на настоящия договор.

**Чл. 23 (1) ИЗПЪЛНИТЕЛЯТ** отговаря за действията на трети лица, допуснати от него до обекта (без контролните органи), като за свои действия.

**(2)** **ИЗПЪЛНИТЕЛЯТ** носи отговорност и заменя за своя сметка, вложените материали, които не са с необходимото качество и/или влошават качеството на извършените СМР и на обекта като цяло.

**Чл. 24** **(1)** При неспазване срока на настоящия договор **ИЗПЪЛНИТЕЛЯТ** дължи неустойка в размер на 0,5% от договореното възнаграждение за всеки просрочен ден, но не повече от 30% (тридесет процента) от цената на договора.

**(2)** Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи и загуби, съгласно действащото законодателство в Република България.

**Чл. 25** Изплащането на каквато и да е неустойка по настоящия договор не лишава **ВЪЗЛОЖИТЕЛЯ** от правото да търси реално изпълнение и обезщетение за претърпени вреди.

**Чл. 26.** При пълно неизпълнение на поетите с настоящия договор задължения, Изпълнителят заплаща неустойка на Възложителя, в размер от 30 % (тридесет процента) от цената на договора.

**Чл. 27.** Възложителят има право да се удовлетвори от внесената гаранция за изпълнение на поръчката, по отношение на вземания, възникнали на основание на настоящия договор.

**Чл. 28.** Възложителят извън санкциите по чл. 24, чл. 25 и чл. 26 от настоящия договор, има право да задържи пълния размер гаранция за изпълнение на поръчката:

**(1)** при прекратяване на настоящия договор по вина на Изпълнителя;

**(2)** при прекратяване регистрацията на Изпълнителя (в случай, че същият е юридическо лице) или на смърт (в случай, че изпълнителят е физическото лице).

**(3)** При всякаква форма на неизпълнение на клаузите по настоящия договор от страна на Изпълнителя, Възложителя може да прекрати договора без предизвестие.

**(4)** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**(5)** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (*три*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 16, ал. 1 от Договора.

**XI. НЕПРЕОДОЛИМА СИЛА**

**Чл. 29 (1)** Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(2)** „Непреодолима сила" по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**Чл. 30** **(1)** Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**(2)** Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл. 31 (1)** Не е налице непреодолима сила, ако съответното събитие е следствие на неположена грижа от страна на изпълнителя на СМР и при полагане на дължимата грижа то може да бъде преодоляно.

**(2)** Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

**(3)** Докато трае непреодолимата сила, изпълнението на задълженията и свързаните с тях насрещни задължения се спира.

**Чл. 32** При спиране на строителството вследствие на непреодолима сила предвидените срокове се увеличават със срока на спирането.

**XII. ОТЧЕТНОСТ, ТЕХНИЧЕСКИ И ФИНАНСОВИ ПРОВЕРКИ**

**Чл. 33 ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на настоящия договор.

**Чл. 34 (1) ИЗПЪЛНИТЕЛЯТ** се задължава да съхранява, осигурява и предоставя при поискване от УО на ОПОС, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи всички документи за проектите, за период от три години, считано от 31 декември след предаване към Европейската комисия на окончателните документи по приключването на ОПОС 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия.

**(2)** Документите по ал. 1 трябва да се съхраняват на достъпно място и да са архивирани по начин, който улеснява проверките от компетентните органи.

**(3)** Документите по ал. 1 се съхраняват и след изтичането на сроковете по ал. 1, в случай, че има съдебни, административни или следствени производства, до приключването им или при надлежно обосновано искане на Европейската комисия, или когато националното законодателство указва това.

**Чл. 35 (1)** При проверки на място от страна на УО на ОПОС, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи **ИЗПЪЛНИТЕЛЯТ** се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на проекта и сключения договор.

**(2)** **ИЗПЪЛНИТЕЛЯТ** е длъжен да допуска УО на ОПОС, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на Оперативната програма по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

**(3)** Освен указаното в ал.2, **ИЗПЪЛНИТЕЛЯТ** е длъжен да допусне УО на ОПОС, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки съгласно член 15, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

**(4)** За изпълнение на целта по ал. 2 **ИЗПЪЛНИТЕЛЯТ** е длъжен да предостави на служителите или представителите на УО на ОПОС, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на УО на ОПОС, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а Бенефициентът следва да уведоми УО на ОПОС за точното им местонахождение.

**(5)** **ИЗПЪЛНИТЕЛЯТ** гарантира, че правата на УО на ОПОС, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори ще се упражняват равноправно, при еднакви условия и в съответствие с еднакви правила и по отношение на неговите изпълнители.

**(6)** **ИЗПЪЛНИТЕЛЯТ** е длъжен да поддържа система за деловодство, архивиране и съхраняване на документите, свързани с изпълнението на договора, в съответствие с указанията на Ръководителя на УО на ОПОС.

**Чл. 36 ИЗПЪЛНИТЕЛЯТ** се задължава да предостави **на ВЪЗЛОЖИТЕЛЯ** и/или на лицата, надлежно упълномощени от него, Управляващия орган и Сертифициращия орган, цялата необходима информация за изпълнението на настоящия договор, в срок до 3 работни дни от поискването й.

**Чл. 37** С подписването на настоящия договор **ИЗПЪЛНИТЕЛЯТ** декларира своето съгласие компетентният орган по приходите (по месторегистрация на **ИЗПЪЛНИТЕЛЯ**) да предоставя информация за него при поискване от страна на Управляващия орган и/или Сертифициращия орган.

**XIII. КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ**

**Чл. 38 (1)** Изпълнявайки дейностите по този договор, **ИЗПЪЛНИТЕЛЯТ** се задължава както той, така и неговите служители да спазват определени изисквания относно конфликт на интереси и кодекс за етично поведение.

**(2)** По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

**Чл. 39 (1) ИЗПЪЛНИТЕЛЯТ** се задължава да предприеме всички необходими: мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

**(2) ВЪЗЛОЖИТЕЛЯТ** си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

**Чл. 40 (1) ИЗПЪЛНИТЕЛЯТ** се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

**(2) ИЗПЪЛНИТЕЛЯТ** се задължава да смени, незабавно и без компенсация от Възложителя, всеки свой служител, който участва в изпълнението на настоящия договор и е изложен на такава ситуация.

**Чл. 41 (1) ИЗПЪЛНИТЕЛЯТ** се задължава да се въздържа от всякакви контакти, които биха компрометирали неговата независимост, или независимостта на персонала му.

**(2)** В случай че **ИЗПЪЛНИТЕЛЯТ** не поддържа такава независимост, **ВЪЗЛОЖИТЕЛЯТ** може да прекрати настоящия договор.

**Чл. 42. (1) ИЗПЪЛНИТЕЛЯТ** се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

**(2) ИЗПЪЛНИТЕЛЯТ** се задължава да се въздържа от всякакви публични изявления във връзка с настоящия договор, направени без предварителното писмено съгласие на **ВЪЗЛОЖИТЕЛЯ**, както и от ангажиране с дейност, което влиза в разрез със задълженията му към **ВЪЗЛОЖИТЕЛЯ** по договора.

**(3) ИЗПЪЛНИТЕЛЯТ** се задължава да не ангажира **ВЪЗЛОЖИТЕЛЯ** по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

**Чл. 43.** В случай че **ИЗПЪЛНИТЕЛЯТ** или някой от неговите подизпълнители, персонал, агенти или служител предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с настоящия договор, или за това, че е бил благосклонен или неблагосклонен към дадено лице във връзка с този договор с **ВЪЗЛОЖИТЕЛЯ**, **ВЪЗЛОЖИТЕЛЯТ** може да прекрати настоящия договор, без това да е в ущърб на изпълнимите права на **ИЗПЪЛНИТЕЛЯ** по него.

**Чл. 44 ИЗПЪЛНИТЕЛЯТ** се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на **ВЪЗЛОЖИТЕЛЯ**.

**Чл. 45 ИЗПЪЛНИТЕЛЯТ** се задължава, както той, така и неговите служители да запазят професионална тайна по време на изпълнение на настоящия договор, както и след приключването му.

**Чл. 46 ИЗПЪЛНИТЕЛЯТ** се задължава, освен с предварителното писмено съгласие на **ВЪЗЛОЖИТЕЛЯ**, нито той, нито назначеният или ангажиран от него персонал да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

**Чл. 47 ИЗПЪЛНИТЕЛЯТ** се задължава както той, така и назначеният или ангажиран от него персонал, да не ползват в ущърб на **ВЪЗЛОЖИТЕЛЯ** информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на настоящия договор.

**Чл. 48 (1) ИЗПЪЛНИТЕЛЯТ** се задължава изпълнението на настоящия договор да не води до необичайни комерсиални разходи.

**(2)** В случай че се появят такива комерсиални разходи, настоящият договор ще бъде прекратен.

**(3)** Необичайни комерсиални разходи по смисъла на този договор са комисионни, които не са упоменати в договора или не произлизат от правомерно сключен договор във връзка с този договор, комисионни, които не са платени в замяна на действително извършена услуга, работа или доставка, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ.**

**(4)** При поискване, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**, удостоверяващи доказателства във връзка с условията, при които се изпълнява настоящия договор, при спазване разпоредбите на действащото българско законодателство,

**(5) ВЪЗЛОЖИТЕЛЯТ** има право да проведе всички документални проверки, които счита за необходими, за да намери доказателства в случай, че има подозрение за необичайни комерсиални разходи.

**Чл. 49 ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

**Чл. 50** Изискванията за Конфликт на интереси и кодекс за етично поведение се прилагат по начин който не нарушава императивните разпоредби на действащото българско законодателство.

**XIV. ПУБЛИЧНОСТ И ИНФОРМИРАНЕ**

**Чл. 51 (1) ИЗПЪЛНИТЕЛЯТ** следва да предприеме всички необходими стъпки за популяризиране на факта, че проектът се съфинансира от Европейския фонд за регионално развитие.

**(2)** Предприетите мерки по ал. 1 трябва да са съобразени със съответните правила за информиране и публичност, предвидени в чл. 8 от Регламент на Комисията 1828/2006 г. и приложение 1 към него, и в Единен наръчник на бенефициента за прилагане на правилата за информация и комуникация 2014 – 2020 г.

**Чл. 52 ИЗПЪЛНИТЕЛЯТ** се задължава да посочва финансовия принос на Европейския фонд за регионално развитие, предоставен чрез Оперативна програма „Околна среда" 2014- 2020 г., в каквато и да било форма и в каквото и да е средство за масова информация, в това число и в Интернет, и в каквито и да са документи, свързани с изпълнението на настоящия договор. Той трябва да използва логото на ЕС и логото на Оперативна програма „Околна среда“ 2014 – 2020 г. Всеки документ, в каквато и да било форма, трябва да съдържа следното заявление: *Този документ е създаден в рамките на проект "Рехабилитация на язовир "Синкевица" и съоръженията към него, находящ се в кв. Славовци, гр. Габрово", който се осъществява с финансовата подкрепа на Оперативна програма „Околна среда” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Община Габрово и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПОС 2014-2020 г.*

**XV. КОНФИДЕНЦИАЛНОСТ**

**Чл. 53 (1)** Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

**(2) ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ**.

**(3) ИЗПЪЛНИТЕЛЯТ** предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения във връзка с изпълнението му. Разкриването на информация пред работник или служител се осъществява само в такава степен, която е необходима за целите на извършваната от него работа по изпълнението на настоящия договор.

**(4) ВЪЗЛОЖИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ИЗПЪЛНИТЕЛЯ**.

**(5)** Изпълнителят трябва да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**(6)** Изпълнителят носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от договореното възнаграждение.

**Чл. 54 (1)** **ВЪЗЛОЖИТЕЛЯТ**, лицата, упълномощени от него и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали, за срок не по-малко от 3 (три) години, считано от 31 декември след предаване към Европейската комисия на окончателните документи по приключването на ОПРР.

**(2)** Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

**Чл. 55** **ИЗПЪЛНИТЕЛЯТ** упълномощава **ВЪЗЛОЖИТЕЛЯ**, Договарящия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, наименованието на проекта и размера на предоставената безвъзмездна финансова помощ.

**Чл. 56** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да спазват изискванията за защита на личните данни съобразно разпоредбите на приложимото европейско и национално законодателство.

**XVI. МЕХАНИЗЪМ ЗА ОТЧЕТНОСТ И НЕДОПУСКАНЕ НА НЕРЕДНОСТИ**

**Чл. 57** **(1)** С оглед задълженията на **ВЪЗЛОЖИТЕЛЯ** за воденето на документацията и отчетността, произтичащи от договора за безвъзмездна финансова помощ, **ИЗПЪЛНИТЕЛЯТ** се задължава да спазва всички указания на **ВЪЗЛОЖИТЕЛЯ**, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

**(2)** По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

**(3)** „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

**(4)** **ИЗПЪЛНИТЕЛЯТ** е длъжен да не допуска нередности при изпълнение на възложените му с договора работи, както и незабавно да сигнализира **ВЪЗЛОЖИТЕЛЯ** при възникване на съмнения за нередности свързани, както с изпълнението на договора, така и при изпълнението на проекта.

**(5)** **ИЗПЪЛНИТЕЛЯТ** е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 дни след получаване на писмено искане от страна на **ВЪЗЛОЖИТЕЛЯ**.

**(6)** При невъзстановяване в размера и срока по предходната алинея **ВЪЗЛОЖИТЕЛЯТ** удовлетворява претенциите си от Гаранцията за изпълнение на Договора, както и по общия ред.

**(7)** Изпълнителят се задължава да запознае лицата, ангажирани с изпълнение на договора с определението за „нередност и измама”.

**(8)** в случай на установена нередност и/или измама по вина на **ИЗПЪЛНИТЕЛЯ**, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

**XVII. ИЗМЕНЕНИЕ НА ДОГОВОРА:**

**Чл. 58** Договорът може да се измени при условията на чл. 116 от ЗОП.

**XVIII. ПРЕКРАТЯВАНЕ НА ДОГОВОРА**

**Чл. 59.** Настоящият договор се прекратява без да е необходимо съставянето на изричен документ, считано от датата на настъпване на следните обстоятелства:

1. пълно изпълнение на задълженията на страните по договора;
2. при прекратяване на лиценза на **ИЗПЪЛНИТЕЛЯ**, когато такъв е необходим за изпълнение на дейностите по този договор;
3. с прекратяване на договора за изпълнение на СМР.

**Чл. 60** **ВЪЗЛОЖИТЕЛЯТ** може едностранно да прекрати договора с двуседмично писмено предизвестие, когато:

1. бъде отменено предписание или заповед на **ИЗПЪЛНИТЕЛЯ**, от които са настъпили вреди, надвишаващи размера на неизплатената част от цената за изпълнение на договора;
2. **ИЗПЪЛНИТЕЛЯТ** системно и неоснователно забавя изпълнението на своите задължения, на строителството или неоснователно забавя въвеждане на строежа в експлоатация;
3. при нарушение на изискванията за избягване конфликт на интереси, както и при условията на чл. 166 от ЗУТ;
4. при установени от компетентните органи измама или нередности, с които **ИЗПЪЛНИТЕЛЯТ** е засегнал интересите на Европейските общности/Европейската банка за възстановяване и развитие, на българската държава и за които **ИЗПЪЛНИТЕЛЯТ** отговаря по договора;
5. при наличие на влязло в сила осъдително съдебно решение по акт за начет на **ИЗПЪЛНИТЕЛЯ;**
6. при започване на процедура по ликвидация на **ИЗПЪЛНИТЕЛЯ;**
7. при откриване на производство по обявяване в несъстоятелност на **ИЗПЪЛНИТЕЛЯ;**
8. спрямо собственик с доминиращо или мажоритарно участие в капитала на дружеството на **ИЗПЪЛНИТЕЛЯ**, спрямо член на управителния орган на **ИЗПЪЛНИТЕЛЯ,** а в случай че член на управителния орган е юридическо лице – спрямо неговия представител в съответния управителен орган е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпления по служба или за подкуп (корупция), както и за престъпления, свързани с участие в престъпна група;
9. спрямо **ИЗПЪЛНИТЕЛЯ** се установи обстоятелство по чл. 118 от ЗОП.

**Чл. 61.** **ВЪЗЛОЖИТЕЛЯТ** има право да развали договора, с отправянето на писмено предизвестие до **ИЗПЪЛНИТЕЛЯ** с предупреждение, че след изтичането на допълнително предоставен в предупреждението подходящ срок за изпълнение, но не повече от 30 (тридесет) дни, ще счита договора за развален, при неизпълнение на задължението на **ИЗПЪЛНИТЕЛЯ** за възстановяване на размера на гаранция в сроковете по този договор.

**Чл. 62.** **ВЪЗЛОЖИТЕЛЯТ** има право да развали договора, с отправянето на писмено предизвестие до **ИЗПЪЛНИТЕЛЯ,** без да предоставя на **ИЗПЪЛНИТЕЛЯ** допълнително подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на **ИЗПЪЛНИТЕЛЯ;**
2. при съществено неизпълнение на което и да е задължение на **ИЗПЪЛНИТЕЛЯ** по този договор.

**XIX.ОБМЕН НА ИНФОРМАЦИЯ**

**Чл. 63 (1)** Страните по настоящия договор следва да отправят всички съобщения и уведомления помежду си само в писмена форма за действителност.

**(2)** Адрес за кореспонденция, посочен от **ИЗПЪЛНИТЕЛЯ**: ...................................................

**(3)** Адрес за кореспонденция, посочен от **ВЪЗЛОЖИТЕЛЯ**: ..................................................

**(4)** При промяна на адреса си за кореспонденция всяка от страните е длъжна назабавно да уведоми другата страна за промяната, В противен случай изпратената кореспонденция на посочения в настоящия договор адрес се счита за валидно връчена.

**XX. ДОПЪЛНИТЕЛНА РАЗПОРЕДБА**

**Чл. 64.** За целите на настоящия договор понятието ДЕФЕКТ има следното значение: проявен и/или установен недостатък в изпълнените СМР, който се изразява в отклонение от изискванията на Договора, Техническите спецификации, инвестиционния проект, Техническото предложение и/или нормативната уредба, както и в неправилно функциониране на доставено и монтирано от Изпълнителя оборудване по причина, за която същият отговаря.

**XXI. ЗАКЛЮЧИТЕЛНИ КЛАУЗИ**

**Чл. 65 (1)** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез споразумение, изразено писмено.

**(2)** Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие, изразено писмено.

**(3)** След изтичането на срока по ал. 2 или опитите за уреждане на спора не са довели до резултати в срок от 20 работни дни от датата на първото искане, всяка от страните може да защити правата си по предвидения от закона ред.

**Чл. 66. (1)** Техническото задание, както и Техническото предложение и Ценовото предложение и приложенията към тях, подадени от **ИЗПЪЛНИТЕЛЯ** в процедурата за възлагане на обществената поръчка, представляват неразделна част от този договор.

**(2)** Всички клаузи в настоящия договор следва да се тълкуват непротиворечиво и съгласно документацията по ал. 1.

**Чл. 67** За всички неуредени с настоящия договор отношения между страните се прилагат разпоредбите на действащото законодателство на Р България.

**Чл. 68** Отговорността на **ИЗПЪЛНИТЕЛЯ** по този договор изтича с изтичането на сроковете по чл. 18, ал. 1 и чл. 34, ал. 1, който от двата изтича последен.

Настоящият договор се състави в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са описаните по-долу приложения.

**ПРИЛОЖЕНИЯ:**

1. Технически спецификации;
2. Предложение за изпълнение на поръчката и неговите приложения;
3. Ценово предложение и неговите приложения;
4. Копие/я от валидна застраховка за професионална отговорност;

5. Гаранция за добро изпълнение…………………………………………………………………

**ВЪЗЛОЖИТЕЛ: ИЗПЪЛНИТЕЛ:**

**Кмет на Община Габрово: ..............................................**

**............................................... /………………..……../**

**/Таня Христова/**

**Директор дирекция ФС:**

**.............................................. /М. Иванова/**

**Юрисконсулт:**

**................................................**